  Туспуктэм: София Хохрякова Майя Бывальцева Алнаш ёросын 154 гектар музъемъёс Сосновскийлэн борщевикеныз басьтэмын. 2022-тӥ арын 27,5 гектар вылысь будосэз быдтыны чакламын. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Гужем ӵоже Вуж Утчан, Асан но Усо интывыл ёзэтъёсын (муниципал кылдытэтъёсын) ужъёсты нуозы. Борщевикез турналозы но нимысьтыз препаратъёсын пазялозы. Ужъёсты улосвыл коньдэт чотын быдэстозы, ёрос 1 процентсэ гинэ тыроз. Алексей Семёновлэн кылъёсызъя, ёрос программая вань борщевикез 2022-2025 аръёсы быдтыны кулэ. Тегъёс: Алнаш гурт будосъёс Удмуртия  